ddrg/super_eurlex huggingface dataset:
1)

Artiklit 2a muudetakse järgmiselt: a) punkt e asendatakse järgmisega: „e) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused: i) asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia riiklike julgeolekujõudude arendamiseks, et tagada Somaalia elanike julgeolek, ning ii) Somaalia föderaalvalitsus või alternatiivse võimalusena liikmesriik, kes pakub rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktiga 11 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist;“; b) lisatakse järgmine punkt: „ea) sõjalise tegevusega seotud rahastamise, rahalise toetuse, tehnilise nõustamise, abi või väljaõppe pakkumiseks, kui täidetud on järgmised tingimused: i) asjaomane pädev asutus on kindlaks teinud, et kõnealune rahastamine, rahaline toetus, tehniline nõustamine, abi või väljaõpe on ette nähtud üksnes Somaalia julgeolekusektori institutsioonide (välja arvatud Somaalia föderaalvalitsuse institutsioonid) arendamiseks, et tagada Somaalia elanike julgeolek, ning ii) liikmesriik, kes pakub sellist rahastamist, rahalist toetust, tehnilist nõustamist, abi või väljaõpet, on kooskõlas ÜRO Julgeolekunõukogu resolutsiooni 2498 (2019) punktidega 12 ja 15 teavitanud ÜRO Julgeolekunõukogu resolutsiooni 751 (1992) punkti 11 alusel loodud komiteed ja samal ajal teavitanud Somaalia föderaalvalitsust vähemalt viis tööpäeva enne sellise rahastamise, rahalise toetuse, tehnilise nõustamise, abi või väljaõppe pakkumist; iii) komitee ei ole viie tööpäeva möödumisel asjaomase teate saamisest teinud negatiivset otsust;“.
(11)

Ained tetrapliitrioksiidsulfaat, pentapliitetraoksiidsulfaat, oranž pliimennik (pliitetraoksiid) ja pliimonooksiid (pliioksiid) vastavad määruses (EÜ) nr 1272/2008 sätestatud reproduktiivtoksiliste ainete (1A kategooria) hulka klassifitseerimise kriteeriumidele ja seega määruse (EÜ) nr 1907/2006 XIV lisasse kandmise kriteeriumidele, mis on sätestatud selle määruse artikli 57 punktis c. Ained on määratletud ja kantud kandidaatainete loetellu samuti vastavalt määruse (EÜ) nr 1907/2006 artiklile 59 ning kemikaaliameti 10. novembri 2016. aasta soovituses on need ained nimetatud määruse (EÜ) nr 1907/2006 XIV lisasse kandmise jaoks prioriteetseteks aineteks vastavalt selle määruse artikli 58 lõigetele 3 ja 4. Plii ja selle ühendite kasutamist reguleeritakse nõukogu direktiiviga 98/24/EÜ (5) ja mingil määral Euroopa Parlamendi ja nõukogu direktiiviga 2010/75/EL (6) ja selle rakendusmeetmetega, millega kehtestatakse parima võimaliku tehnika (PVT) alased järeldused. Peale selle tulevad läbivaatamisele direktiiviga 98/24/EÜ pliiühendite suhtes kehtestatud ja liidus siduvad töökeskkonna piirnorm ja bioloogiline piirnorm. Seepärast, ja võttes arvesse rangemate töökohal kohaldatavate meetmete võimalikku vastuvõtmist, on asjakohane lükata edasi otsuse tegemine nende ainete lisamise kohta määruse (EÜ) nr 1907/2006 XIV lisasse. Lisaks on plii ja selle ühendite heide keskkonda direktiivi 2010/75/EL ja selle eelkäijate rakendamise tulemusena vähenenud ning vähenemine jätkub, nagu nähtub Euroopa saasteainete heite- ja ülekanderegistri aruannetest, samuti on uute PVT alaste järelduste vastuvõtmise ja neid kajastavate lubade ajakohastamise tulemusena oodata edasist vähenemist.
3)

„Islamic State in Iraq and the Levant – Yemen (algses kirjaviisis: الدولة الإسلامية في العراق والشام – اليمن) (teiste nimedega a) Islamic State of Iraq and the Levant of Yemen, b) Islamic State in Yemen, c) ISIL in Yemen, d) ISIS in Yemen, e) Wilayat al-Yemen, Province of Yemen. Muu teave: moodustatud 2014. aasta novembris ja vandunud truudust Abu Bakr Al-Baghdadile, kes on loetellu kantud kui Ibrahim Awwad Ibrahim Ali Al-Badri Al-Samarrai (QDi.299). Seotud Iraagi ja Levanti Islamiriigiga, mis on loetellu kantud kui Al-Qaida in Iraq (QDe.115). Artikli 7e punktis e osutatud kuupäev: 4.3.2020.“
(7)

2017. aasta veebruaris viidi Lõuna-Aafrikas läbi komisjoni audit, et hinnata kõnealuses kolmandas riigis kehtivat loomatervishoiu kontrollisüsteemi, eelkõige suu- ja sõrataudi kontrolli osas (edaspidi „komisjoni 2017. aasta audit“). Komisjon leidis, et kuigi auditiga hõlmatud kaupade tootmise kontrollisüsteem võib põhimõtteliselt anda piisava tagatise, et need on toodetud kooskõlas asjakohaste liidu nõuetega, nõrgendavad selle tõhusust rakendamisel täheldatud probleemid, eelkõige seoses ametlike kontrollide tegemise ja personaliprobleemidega. Sertifitseerimiseeskirjad ja -põhimõtted pakuvad üldiselt samaväärseid tagatisi kui need, mis on sätestatud liidu õiguses, kuid nende rakendamisel täheldatud puudused seavad kahtluse alla nende usaldusväärsuse ja tagatised seoses teatavate allkirjastatud kinnitustega liitu importimise sertifikaatides.
(2)

Pädevate asutuste edastatud teabe alusel tõdeb komisjon, et CN-koodi 1006 20 alla kuuluva kooritud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2019 kuni 29. veebruarini 2020 välja antud 235 233 tonni kohta. CN-koodi 1006 20 alla kuuluva kooritud riisi, välja arvatud basmati riisi imporditollimaksu, mis on kehtestatud komisjoni rakendusmäärusega (EL) 2019/371, (3) tuleks seetõttu muuta.
(5)

Polüglütseroolpolüritsinolaat (E 476) on vesi-õlis-emulsiooni stabiliseeriv emulgaator, mis on võimeline hästi stabiliseerima suure veesisaldusega õliemulsioone. Taotleja tehtud uuringutes, milles võrreldi erinevate emulgaatorite tõhusust vähendatud rasvasisaldusega vedelate taimeõliemulsioonide tootmisel, saadi nii toote füüsikaliste kui ka organoleptiliste omaduste puhul parimaid tulemusi polüglütseroolpolüritsinolaadiga (E 476). Emulsiooni võib kasutada sarnaselt taimeõlidele külmade ja kuumade roogade valmistamiseks. Emulsioonil on siiski väiksem rasvasisaldus (kuni 70 %) ja seega väiksem kalorsus kui selle tootmiseks kasutatud taimeõlil. Kavandatud tehnoloogilise toime saavutamiseks vajalik polüglütseroolpolüritsinolaadi (E 476) sisaldus oli 4 000 mg/kg.
(5)

Taotlusest järeldub, et polüsorbaat 65 (E 436) kavandatud kasutamine maksimaalses koguses 10 mg/kg on vajalik vahu isoleerimiseks ja selle tekke pärssimiseks gaseeritud jookide tootmise ajal, sest see aine moodustab mullide ümber kihi ja stabiliseerib suuremad mullid, mis takistab nende liitumist ja purunemist. Taotluses on näidatud, et vahu tekkimist on vaja pärssida tootmisseadmete tõhusaks käitamiseks, tootejäätmete vähendamiseks, töökoha ohutuse säilitamiseks ning tootmisrajatiste puhta ja hügieenilisena hoidmiseks.
(4)

Ukraina on teatanud, et on pärast hukkamist lõpule viinud puhastamise ja desinfitseerimise piirkondades, kus 2016. ja 2017. aastal avastati lindude kõrge patogeensusega gripi puhangud, ning on esitanud teabe haiguse edasise leviku tõkestamiseks võetud meetmete kohta, mida komisjon on hinnanud. Kõnealuse hindamise põhjal jõuti järeldusele, et asjaomased puhangud on likvideeritud ja et määruse (EÜ) nr 798/2008 (muudetud rakendusmäärusega (EL) 2017/193) I lisa 1. osas loetletud Ukraina piirkondadest, millest import on peatatud kõnealuse määrusega, pärit linnukasvatussaaduste liitu toomisega ei kaasne ohtu.
(5)

Rohkelt polüfenoole sisaldavas kakaomassis stabilisaatorina kasutatav sidrunhape (E 330) alandab pH-d ja reageerib osaga polüfenoolidest, intensiivistades kakaomassi värvust iseloomuliku roosa varjundi saavutamiseni ja lisades haput puuvilja-marjamaitset. Nii roosa varjund kui ka hapu puuvilja-marjamaitse tulevad esile ka lõpptootes, st šokolaadis. Taotluses on näidatud, et praegu lubatud piirnorm 5000 mg/kg ei ole piisav soovitud roosa varjundi ja hapu puuviljamaitse saavutamiseks, kuid see oleks saavutatav, kui piirnorm oleks 10 000 mg/kg. Sidrunhappe (E 330) ja polüfenoolide vaheliseks reaktsiooniks on vaja, et sidrunhappe (E 330) ja kakaomassi omavaheline suhe ei muutuks, seega tähendab suurema koguse sidrunhappe (E 330) kasutamine, et kakaokuivaine üldkogus lõpptootes suureneb. Kõnealune lõpptoode vastab seega Euroopa Parlamendi ja nõukogu direktiivi 2000/36/EÜ (3) I lisas esitatud piimašokolaadi määratlusele.
(4)

Valdava osa liidu tarbijate piiriüleste internetiostude puhul tehakse maksed makseteenuse pakkujate kaudu. Makseteenuse osutamiseks peab makseteenuse pakkujal olema konkreetne teave, et teha kindlaks asjaomase piiriülese makse saaja, samuti teave makse kuupäeva, summa ja makse päritoluliikmesriigi kohta. See teave on maksuhalduritele vajalik, et nad saaksid täita oma põhiülesandeid petturlike ettevõtjate tuvastamisel ja käibemaksukohustuste kindlaksmääramisel seoses piiriüleste kaubatarnete ja piiriülese teenuste osutamisega ettevõtjalt tarbijale. Seepärast on vajalik ja proportsionaalne, et makseteenuse pakkujate valduses olev käibemaksualane teave tehakse liikmesriikidele kättesaadavaks ning et liikmesriigid saavad seda teavet säilitada oma riiklikes elektroonilistes süsteemides ja edastad see makseteabe kesksesse elektroonilisse süsteemi, et tuvastada piiriüleseid käibemaksupettusi ja nende vastu võidelda, eelkõige mis puudutab kaubatarneid ja teenuste osutamist ettevõtjalt tarbijale.
(7)

14. märtsil 2017 avaldas toiduohutusamet teadusliku arvamuse, milles hinnati ümber soja hemitselluloosi (E 426) toidu lisaainena kasutamise ohutus (3). Toiduohutusamet jõudis järeldusele, et on väga ebatõenäoline, et soja hemitselluloosi (E 426) praegune kasutus toidu lisaainena põhjustaks ohutusprobleeme ning et puudub vajadus kehtestada arvuline aktsepteeritav päevadoos. Sellist järeldust kasutatakse väga madala ohutasemega ainete korral ja ainult siis, kui on olemas usaldusväärsed andmed nii kokkupuute kui ka toksilisuse kohta ning tõenäosus, et inimeste tervist võiksid kahjustada kogused, mis ei põhjusta loomadel toitumusliku tasakaalu kõikumisi, on väike (4).
(3)

Arvutipõhise süsteemi nõuetekohase toimimise võimaldamiseks täielike, ajakohaste ja täpsete andmete säilitamise tagamise abil on vaja muuta määruse (EL) nr 389/2012 artikli 19 kohaldamisala, et lisada sinna kaks uut ettevõtjate kategooriat: sertifitseeritud kaubasaatjad, kes on registreeritud sellise aktsiisikauba saatjatena, mis on juba tarbimiseks ringlusse lubatud, ja sertifitseeritud kaubasaajad, kes on registreeritud sellise aktsiisikauba saajatena, mis on juba tarbimiseks ringlusse lubatud.
(2)

Kooskõlas määruse (EL) nr 648/2012 muudetud artikli 11 lõikega 15 tuleks eeskirjades, mis käsitlevad riskimaandamismeetmeid börsiväliste tuletislepingute puhul, mida ei kliirita keskse vastaspoole kaudu ja mille sõlmib väärtpaberistamise eriotstarbeline ettevõtja seoses väärtpaberistamisega, võtta arvesse takistusi, millega puutuvad need väärtpaberistamise eriotstarbelised ettevõtjad kokku tagatise andmisel. Kuna väärtpaberistamise eriotstarbeliste ettevõtjate struktuur on tavaliselt selline, et nad ei tekita liigset likviidsust, on neil tagatise vahetamiseks kasutada vähem varasid. Seepärast ei saa väärtpaberistamise eriotstarbelised ettevõtjad vahetada tagatist viisil, mis oleks täielikult kooskõlas delegeeritud määruse (EL) 2016/2251 nõuetega. Seega tuleks eritingimustega sätestada, et väärtpaberistamise eriotstarbelised ettevõtjad oleksid seoses lihtsa, läbipaistva ja standarditud väärtpaberistamisega tagatise andmisest vabastatud. See peaks väärtpaberistamise eriotstarbelistele ettevõtjatele võimaldama lihtsa, läbipaistva ja standarditud väärtpaberistamise puhul teatavat paindlikkust, tagades samas, et nende vastaspoolte riskid on piiratud. Samas ei ole seatud piiranguid, mis takistaks väärtpaberistamise eriotstarbelistel ettevõtjatel võtta lihtsa, läbipaistva ja standarditud väärtpaberistamisega seoses oma vastaspooltelt tagatist ja see õigel ajal tagastada. Seepärast peavad väärtpaberistamise eriotstarbelised ettevõtjad olema lihtsa, läbipaistava ja standarditud väärtpaberistamise puhul kohustatud andma variatsioonitagatise rahas. Neil peaks olema õigus saada see osaliselt või täielikult tagasi, samas kui väärtpaberistamise eriotstarbelised ettevõtjad peaksid olema ainult kohustatud võtma rahas saadud variatsioonitagatise ja andma variatsioonitagatise saadud rahasumma jaoks. See on kooskõlas määruse (EL) 2017/2402 põhjendusega 41, milles on osutatud vajadusele tagada pandikirjadega seotud tuletisinstrumentide ja väärtpaberistamisega seotud tuletisinstrumentide ühtne käsitlemine seoses kliirimiskohustuse ja võimendustagatise nõuetega börsiväliste tuletisinstrumentide puhul, mida ei kliirita keskse vastaspoole kaudu.
(2)

Komisjon on pärast avaliku konsultatsiooni ellu viidud määruse (EÜ) nr 906/2009 hindamise käigus kogunud teavet ja andmeid, mis näitavad piisava kindlusega, et määruse (EÜ) nr 906/2009 nõuetele vastavad konsortsiumid vastavad jätkuvalt Euroopa Liidu toimimise lepingu artikli 101 lõike 3 kõigile neljale tingimusele. Praegustes ja eeldatavates turutingimustes vähendavad konsortsiumid kulusid mastaabisäästu, teenuste ratsionaliseerimise ja laevade parema kasutamise teel. Määruse (EÜ) nr 906/2009 tingimustele vastavate konsortsiumikokkulepete puhul saavad tarbijad eeldatavasti õiglase osa neist kuluvähendustest tänu sama konsortsiumi liikmete konkurentsile (konsortsiumisisene konkurents), mida täiendab 30 % turuosa künnis, millega tagatakse, et säilib piisav konkurents väljastpoolt iga konsortsiumi (konsortsiumiväline konkurents). Määruse (EÜ) nr 906/2009 tingimustele vastavad konsortsiumikokkulepped on nende säästude saavutamiseks hädavajalikud. Konteinerlaevade ettevõtjate puhul ei ole ühtegi muud vähem piiravat koostöö vormi, mis annaks samad eelised. Määruse (EÜ) nr 906/2009 tingimustele vastavad konsortsiumikokkulepped ei anna nii konsortsiumisisese kui ka -välise konkurentsi tõttu osalistele võimalust kõrvaldada konkurentsi märkimisväärse osa liinilaevandusteenuste puhul nende vastavatel turgudel. Seetõttu on jätkuvalt põhjendatud konsortsiumide grupierand, mis lihtsustab ka asjaomaste konsortsiumide moodustamist.
(2)

Meditsiini- ja isikukaitsevahendite ühtne turg on tihedalt seotud kolmandate riikidega, nagu ka nende tootmise väärtusahelad ja turustusvõrgud. See kehtib eelkõige Euroopa Vabakaubanduse Assotsiatsiooni nelja liikmesriigi kohta. Seetõttu oleks teatavate isikukaitsevahendite nendesse riikidesse eksportimise puhul ekspordiloa nõudmine kahjulik, arvestades tootmise väärtusahelate ja turustusvõrkude tihedat seotust, kui sellised seadmed on olulised tooted, mida on vaja haiguse edasise leviku vältimiseks ja nakatunud patsiente ravivate meditsiinitöötajate tervise kaitsmiseks. Seepärast on asjakohane jätta sellised riigid rakendusmääruse (EL) 2020/402 kohaldamisalast välja.
LISA

Määruse (EÜ) nr 1010/2009 IX lisa 2. jagu asendatakse järgmisega:

„2. jagu

AMEERIKA ÜHENDRIIGID

PÜÜGI SERTIFITSEERIMISE SÜSTEEM

Määruse (EÜ) nr 1005/2008 artikli 12 lõike 4 kohaselt asendatakse määruse (EÜ) nr 1005/2008 artiklis 12 ja II lisas osutatud püügisertifikaat kalandustoodete puhul, mis on saadud Ameerika Ühendriikide lipu all sõitvate kalalaevade püütud saagist, USA püügisertifikaadiga, mis põhineb USA püügisertifitseerimissüsteemil (kirjeldatud 2. liites), mis on USA ametiasutuste kontrolli all olev elektrooniline aruandlus- ja dokumenteerimissüsteem, mis tagab ametiasutuste poolse kontrolli samasugusel tasemel, nagu on nõutav Euroopa Liidu sertifitseerimissüsteemi puhul.

USA püügisertifikaadi näidis on esitatud 1. liites, see püügisertifikaat asendab Euroopa Liidu püügisertifikaati ja reekspordisertifikaati. See muudetud USA püügisertifikaat võib hõlmata kalandustooteid, mis on saadud ühe laeva või laevarühma püügist, nagu on kirjeldatud 2. liites.

VASTASTIKUNE ABI

Määruse (EÜ) nr 1005/2008 artikli 51 kohast vastastikust abi arendatakse edasi, et hõlbustada Ameerika Ühendriikide ja Euroopa Liidu liikmesriikide vastavate pädevate asutuste vahelist teabevahetust ja halduskoostööd, mis põhineb määruses (EÜ) nr 1010/2009 sätestatud üksikasjalikel eeskirjadel vastastikuse abi kohta.

1. liide
(6)

Kooskõlas määruse (EÜ) nr 297/95 artikliga 12 peab ajakohastus jõustuma 1. aprillist 2020. Seepärast on asjakohane, et käesolev määrus jõustuks võimalikult kiiresti ning et seda kohaldataks alates eespool nimetatud kuupäevast,
LISA

Määruse (EÜ) nr 1183/2005 I lisa a osa (artiklites 2 ja 2a nimetatud isikute loetelu) kanne 16 asendatakse järgmisega:

„16. Ignace MURWANASHYAKA

(Teise nimega: Dr Ignace)

Tiitel: Dr

Ametinimetus: FDRLi president

Aadress: Saksamaa (vanglas)

Sünniaeg: 14. mai 1963

Sünnikoht: a) Butera, Rwanda; b) Ngoma, Butare, Rwanda

Kodakondsus: Rwanda

ÜRO poolt loetellu kandmise kuupäev: 1. november 2005

Muu teave: Suri Saksamaa vanglas 16. aprillil 2019. Ta vahistati Saksamaa ametivõimude poolt 17. novembril 2009 ja mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ja sõjakuritegudele kaasaaitamises. Talle määrati 13-aastane karistus ja ta on 2016. aasta juuni seisuga Saksamaal vanglas. 29. novembril 2014 valiti tagasi FDLRi presidendiks viieaastaseks ametiajaks. Link Interpoli ja ÜRO Julgeolekunõukogu teabelehele: https://www.interpol.int/en/How-we-work/Notices/View-UN-Notices-Individuals.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ignace Murwanashyaka on FDLRi president, kes omab poliitilist mõjuvõimu FDRLi jõudude (üks resolutsiooni 1493 (2003) punktis 20 osutatud relvastatud rühmitustest) üle ning on seotud relvaembargot rikkuva relvade salakaubaveoga. Ta oli telefoniühenduses FDLRi sõjaliste komandöridega (sealhulgas 2009. aasta mais toimunud Busurungi massimõrva ajal); andis sõjaväelisi korraldusi kõrgemale väejuhatusele; oli seotud relvade ja laskemoona FDLRi üksustele tarnimise koordineerimisega ning konkreetsete korralduste andmisega nende kasutamiseks; ning kontrollis suuri rahasummasid, mis on saadud loodusvarade ebaseaduslikust müügist FDLRi kontrolli all olevates piirkondades. Laste ja relvastatud konfliktidega tegeleva peasekretäri eriesindaja andmetel on ta FDLRi presidendi ja vägede ülemjuhatajana käsuliinist tulenevalt vastutav FDLRi poolse laste värbamise ja kasutamise eest Kongo idaosas. Ta vahistati Saksamaa ametivõimude poolt 17. novembril 2009 ja mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ja sõjakuritegudele kaasaaitamises. Talle määrati 13-aastane karistus ja ta on 2016. aasta juuni seisuga Saksamaal vanglas. 29. novembril 2014 valiti ta tagasi FDLRi presidendiks viieaastaseks ametiajaks.“
(6)

On asjakohane sätestada, et siduvale tariifiinformatsioonile, mis on esitatud määruse (EL) nr 594/2009 põhjal seoses käesolevas määruses käsitletud toodetega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava ajavahemiku vältel. Kõnealuseks ajavahemikuks tuleks kehtestada kolm kuud.
(3)

Määruse (EÜ) nr 798/2008 I lisa 1. osas on Venemaa loetletud kolmanda riigina, mille kogu territooriumilt on lubatud teatavaid linnukasvatussaadusi liitu importida või liidust läbi vedada. Venemaale antud luba importida liitu või vedada läbi liidu inimtoiduks ettenähtud kodulinnuliha on siiski peatatud alates 17. novembrist 2016, kuna on kinnitust leidnud alatüüpi H5N8 kuuluva viiruse põhjustatud kõrge patogeensusega linnugripi puhangud Venemaa territooriumil asuvates linnukasvatusettevõtetes.
(1)

Tagamaks, et registreerimistoimikud on määrusega (EÜ) nr 1907/2006 vastavuses, on kõnealuse määruse artikliga 41 nõutav, et Euroopa Kemikaaliamet peab nõuetele vastavuse kontrollimiseks välja valima teatava protsendi registreerimistoimikutest. Sellise kontrollimise tulemusena võidakse koostada otsuse eelnõu, mis nõuab registreerija(te)lt sellise teabe esitamist, mis on vajalik registreerimisdokumentide vastavusse viimiseks teabele esitatavate asjakohaste nõuetega.
(4)

Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest 1 erand, mis võimaldab liikmesriikidel määrata 2020. aastaks kindlaks ühtse taotluse, toetuse- või maksetaotluste esitamise tähtpäeva ning toetusõiguste taotluste või põhitoetuskava toetusõiguste väärtuse suurendamise taotluste esitamise tähtpäeva, mis on hilisem, kui on sätestatud kõnealustes artiklites. Kuna rakendusmääruse (EL) nr 809/2014 artikli 11 lõikes 4 ning artikli 15 lõigetes 2 ja 2a osutatud kuupäevad ja ajavahemikud on seotud nimetatud määruse artikli 13 lõikes 1 sätestatud lõpptähtpäevaga, tuleks teha samasugune erand eelkontrollide tulemustest ja ühtse taotluse või maksetaotluse muudatustest teatamiseks.
(2)

Direktiivis 2009/156/EÜ on sätestatud loomatervisenõuded hobuslaste importimiseks liitu. Selles on sätestatud, et liitu imporditud hobuslased peavad olema pärit kolmandast riigist, mis on hobuste Aafrika katkust vaba.
LISA

Määruse (EÜ) nr 881/2002 I lisa pealkirja „Füüsilised isikud“ all jäetakse välja järgmine kanne:

„Ibrahim Mohamed Khalil (teiste nimedega a) Khalil Ibrahim Jassem, b) Khalil Ibrahim Mohammad, c) Khalil Ibrahim Al Zafiri, d) Khalil, e) Khalil Ibrahim al-Zahiri). Sünniaeg: a) 2.7.1975, b) 2.5.1972, c) 3.7.1975, d) 1972, e) 2.5.1975. Sünnikoht: a) Dayr Az-Zawr, Süüria, b) Bagdad, Iraak, c) Mosul, Iraak. Kodakondsus: Süüria. Passi nr: T04338017. Aadress: pagulaste varjupaik Alte Ziegelei, 55128 Mainz, Saksamaa. Olemas on foto ja sõrmejäljed lisamiseks Interpoli ja ÜRO Julgeolekunõukogu teabelehte. Artikli 7d lõike 2 punktis i osutatud kuupäev: 6.12.2005.“
„1.

I lisas on loetletud füüsilised või juriidilised isikud, üksused ja asutused, kelle puhul sanktsioonide komitee on teinud kindlaks, et nad osalevad tegevuses või toetavad tegevust, mis ohustab Jeemenis rahu, julgeolekut või stabiilsust, sealhulgas: a) tegevus, mis takistab või kahjustab poliitilise ülemineku edukat lõpuleviimist, nagu on välja toodud Pärsia lahe koostöönõukogu algatuses ja rakendusmehhanismi kokkuleppes; b) tegevus, mis takistab vägivallaga või rünnakutega põhiinfrastruktuuride vastu riigisisese dialoogikonverentsi lõppraporti tulemuste rakendamist; c) selliste tegevuste kavandamine, juhtimine või toimepanemine Jeemenis, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutavad endast inimõiguste rikkumist, sealhulgas seksuaalvägivalla kasutamine relvakonfliktis või laste värbamine või kasutamine relvakonfliktis rahvusvahelist õigust rikkudes; d) tegevus, mis rikub otsuse 2014/932/ÜVJP artikliga 1 kehtestatud relvaembargot või tõkestab Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist.“
(2)

Selleks et tagada vastavus määruse (EÜ) nr 834/2007 artikli 33 lõikele 1 ja imporditud toodete jälgitavus turustamisel, sealhulgas transpordil kolmandatest riikidest, on komisjoni määruses (EÜ) nr 1235/2008, (2) mida on muudetud komisjoni rakendusmäärusega (EL) 2020/25, (3) sätestatud, et kontrollsertifikaadi annab välja asjaomane kontrolliasutus või kontrollorgan enne, kui saadetis lahkub kolmandast riigist, millest seda eksporditakse või millest see pärineb. Kõnealune kontrolliasutus või kontrollorgan allkirjastab kontrollsertifikaadi 18. lahtri deklaratsiooni alles pärast seda, kui ta on kontrollinud kõiki asjakohaseid dokumente, sealhulgas veodokumente.
(6)

Schizochytrium sp. (T18) õli sai uuendtoidu loa määruse (EÜ) nr 258/97 artiklis 5 sätestatud teatamise korra kohaselt. Spetsifikatsioonide tabelis on Schizochytrium sp. (T18) õli happearvuks vääralt märgitud ≤ 0,5 mg KOH/g, kuid õige happearv on ≤ 0,8 mg KOH/g. Rakendusmäärusega (EL) 2017/2470 kehtestatud uuendtoitude liidu loetelus on märgitud sama väär väärtus.
(63)

Alusmääruse artikli 13 lõikes 3 ja artikli 14 lõikes 5 on sätestatud, et laiendatud meetmeid tuleks kohaldada impordi suhtes, mis on sisenenud liitu algatamismäärusega kehtestatud registreerimise alusel. Seepärast tuleks HRVst pärit selliste peroksosulfaatide registreeritud impordilt, mida impordi registreerimise perioodil imporditi liitu TARICi lisakoodi A820 all, nõuda sisse tollimaks. Tagasiulatuvalt kogutava dumpinguvastase tollimaksu suurus peaks olema jääktollimaks 71,8 %.